На основу члана 103. Закона о основним правима бораца, војних инвалида и породица палих бораца (“Службени лист СРЈ”, бр. 24/98 и 29/98), савезни министар за рад, здравство и оцијалну политику прописује

**ПРАВИЛНИК**

**О ОБЛИЦИМА ВОЈНЕ ОБУКЕ КОЈИ ИЗАЗИВАЈУ ПОВЕЋАНУ ОПАСНОСТ ЗА ОШТЕЋЕЊЕ ОРГАНИЗМА**

„Службени лист СРЈ”, број 37 од 27. јула 1998.

**Члан 1**.

Овим правилником утврђују се облици војне обуке предвиђени програмом обавезне обуке за одбрану и заштиту који, у смислу члана 9. тачка 1. Закона о основним правима бораца, војних инвалида и породица палих бораца, могу изазвати повећану опасност за оштећење организма.

**Члан 2**.

Облици војне обуке који, у смислу члана 1. овог правилника, по својој природи могу изазвати повећану опасност за оштећење организма учесника у војној обуци су:

1) обука при којој се изводе практичне радње са личним наоружањем и другим оружјем;

2) обука из противнуклеарно-хемијско-биолошке одбране, ако се употребљавају имитациона средства или средства за деконтаминацију;

3) обука инжењерије ако се употребљавају средства за паљење или експлозивна средства;

4) сви облици тактичке обуке ако се при томе изводе практичне радње и поступци.

**Члан 3.**

Даном ступања на снагу овог правилника престаје да важи Правилник о облицима војне обуке који изазивају повећану опасност за оштећење организма („Службени лист СФРЈ”, бр. 7/82 и 56/82).

**Члан 4**.

Овај правилник ступа на снагу наредног дана од дана објављивања у „Службеном листу СРЈ”.

Бр. 4/2-03-049/98-002

24. јула 1998. године

Београд

Савезни министар

за рад, здравство и

социјалну политику

др **Миодраг Ковач,** с. р.